101. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 24903 της 10/20 Μαρτ. 1978 (ΦΕΚ Β΄ 240) Περί του τρόπου διεξαγωγής των εξετάσεων των υποψηφίων Δικηγόρων. Έχοντες υπ’ όψει την διάταξιν του άρθρ. 13 παρ. 2 του Ν.Δ. 3026/1954 «περί Κώδικος των Δικηγόρων» ως τούτο αντικατεστάθη υπό του άρθρ. 9 του Νόμ. 723/1977 «περί αντικαταστάσεως διατάξεών τινων του Ν.Δ. 3026/1954 «περί του κώδικος των Δικηγόρων και άλλων τινων διατάξεων», αποφασίζομεν: Άρθρ.1.Αι εξετάσεις των υποψηφίων Δικηγόρων αποσκοπούν εις την διαπίστωσιν ου μόνον των θεωρητικών γνώσεων των εξεταζομένων αλλά και κυρίως της ικανότητος αυτών προς ορθήν υπαγωγήν των δεδομένων επί μέρους πραγματικών περιστατικών εις τους οικείους κανόνας του δικαίου. Άρθρ.2.-Κατά την διεξαγωγήν εξετάσεων υποψηφίων Δικηγόρων η εξεταστική Επιτροπή συνερχομένη εις το Κατάστημα του Εφετείου κατά την δια της προκηρύξεως της εξετάσεως ορισθείσαν ημέραν και εις ορισθησομένην υπό του Προέδρου αυτής ώραν προβαίνει εις τον έλεγχον των υπό των υποψηφίων υποβληθέντων δικαιολογητικών εγγράφων και αποφαίνεται ητιολογημένως περί του παραδεκτού ή μη τούτων, συντασσομένου σχετικού πρακτικού. Ακολούθως η Επιτροπή δύο τουλάχιστον ημέρας προ της ενάρξεως της γραπτής δοκιμασίας δημοσιεύει δια τοιχοκολλήσεως εις το ακροατήριον του Εφετείου:α)κατάλογον περιλαμβάνονται τα ονοματεπώνυμα των υποψηφίων, των οποίων εγένοντο δεκταί αι αιτήσεις και β)το πρόγραμμα της γραπτής δοκιμασίας. Η σειρά των εξεταστέων κατά νόμον, κλάδων του δικαίου είναι η ακόλουθος: α)Αστικόν Δίκαιον, β)Πολιτική Δικονομία, γ)Εμπορικόν Δίκαιον, δ)Ποινικόν δίκαιον και ε)Ποινική Δικονομία. Γραπτή εξέτασις Άρθρ.3.-Δύο ώρας προ της δια του προγράμματος ορισθείσης ώρας ενάρξεως της γραπτής δοκιμασίας επί εκάστου των εξεταστέων κλάδων του δικαίου καθορίζεται υπό της εξεταστικής Επιτροπής εν μυστική συνεδριάσει, το προς εξέτασιν θέμα επιμελεία του οικείου εισηγητού – εξεταστού το οποίον ακολούθως υπαγορεύει ούτος εις τους εξεταζομένους. Περί πάντων τούτων συντάσσεται πρακτικόν. Οσάκις, λόγω του μεγάλου αριθμού των υποψηφίων, η εξέτασις λαμβάνει χώραν εις πλείονας της μιας αιθούσας η υπαγόρευσις του θέματος γίνεται υπό διαφόρων μελών της εξεταστικής Επιτροπής κατά την αυτήν ακριβώς ώραν. Άρθρ.4.-1.Οι υποψήφιοι γράφουν επί χάρτου ομοιομόρφου, χορηγουμένου υπό της εξεταστικής Επιτροπής και φέροντος την σφραγίδα του Εφετείου, παρέχεται δε εις αυτούς τρίωρος προθεσμία προς επεξεργασίαν και ανάπτυξιν του θέματος, κατά την οποίαν απαγορεύεται απολύτως η χρήσις ερμηνευτικών κειμένων, διδακτικών συγγραφών ή άλλου είδους βοηθημάτων πλην των κειμένων νόμων. Υποψήφιος, καταλαμβανόμενος να ποιήται χρήσιν μη επιτρεπομένων βοηθημάτων ή να συνεργάζεται μετά υποψηφίων αποβάλλεται της εξετάσεως δια πράξεως της Εξεταστικής Επιτροπής. 2.Αι έγγραφοι απαντήσεις των υποψηφίων δέον να μη φέρουν υπογραφήν ή έτερον διακριτικόν σημείον πλην του ονοματεπωνύμου, γραφομένου εις το άνω μέρος του χρησιμοποιουμένου χάρτου, παραδίδονται δε υπό τούτων εις το εποπτεύον μέλος της εξεταστικής Επιτροπής το οποίον μετά την διαπίστωσιν των στοιχείων ταυτότητος εκάστου των εξεταζομένων υπογράφει ταύτας και καλύπτει το ονοματεπώνυμον των υποψηφίων επί του κειμένου της απαντήσεως δι’ επικολλήσεως τεμαχίου χάρτου μέλανος χρώματος. 3.Η εξεταστική Επιτροπή, μετά την παράδοσιν εις ταύτην των γραπτών απαντήσεων υπό πάντων των υποψηφίων προβαίνει εις την αρίθμησιν τούτων κατ’ αύξοντα αριθμόν τιθέμενον επί του κειμένου της απαντήσεως, κάτωθι δε του αριθμού τούτου υπογράφουν πάντα τα μέλη της εξεταστικής Επιτροπής. Άρθρ.5.-Η επίδοσις των υποψηφίων εις την γραπτήν δοκιμασίαν βαθμολογείται παρ’ εκάστου των μελών της Εξεταστικής Επιτροπής δι’ αριθμών από 0-10 ως εξής:Άριστα 10.Λίαν καλώς από 8 έως 10. Καλώς από 6 έως 8. Σχεδόν Καλώς από 5 έως 6. Μετρίως από 2 έως 5 και Κακώς από 0 έως 2. Άρθρ.6.-1.Περατωθείσης της εγγράφου δοκιμασίας; εις άπαντα τα μαθήματα, ο Πρόεδρος της εξεταστικής επιτροπής παραδίδει τα κείμενα εις τους εξεταστάς προς βαθμολόγησιν. Έκαστον μέλος της εξεταστικής Επιτροπής συντάσσει ίδιον πίνακα περιλαμβάνοντα τον από εκάστης εγγράφου απαντήσεως αύξοντα αριθμόν και έναντι αυτού τον παρ’ αυτού διδόμενον βαθμόν. Ο πίναξ ούτος υπογραφόμενος υπό του βαθμολογήσαντος εγκλείεται εντός φακέλλου και παραδίδεται εις τον Πρόεδρον της Επιτροπής. 2.Μετά την υπό των μελών σύνταξιν και παράδοσιν των πινάκων βαθμολογίας η Επιτροπή, συνερχομένη εις συνεδρίασιν, προβαίνει εις την, επί τη βάσει των πινάκων τούτων, σύνταξιν γενικών πινάκων βαθμολογίας, ένα δι’ έκαστον μάθημα. Έκαστος πίναξ περιλαμβάνει τον αύξοντα αριθμόν του εγγράφου της απαντήσεως, τον παρ’ εκάστου των μελών δοθέντα βαθμόν, το άθροισμα τούτων και τον μέσον όρον αυτών. (Μετά τη σελ. 390,302 (α) Σελ. 390,303 Κώδικας περί Δικηγόρων 6.Δ.α.101 Ακολούθως αποκαλύπτονται τα ονοματεπώνυμα των εξετασθέντων και επί τη βάσει του αύξοντος αριθμού του εγγράφου της απαντήσεως αυτών και του αντιστοίχου βαθμού του πίνακος συντασσεται έτερος πίναξ γενικής βαθμολογίας περιέχων τα ονοματεπώνυμα όλων των υποψηφίων, τον μέσον όρον βαθμολογίας αυτών εις έκαστον μάθημα ως και το τελικόν μέσον όρον ο οποίος αποτελεί τον τελικόν βαθμόν επιδόσεως των υποψηφίων εις την γραπτήν δοκιμασίαν. 3.Επιτυχών εις την γραπτήν δοκιμασίαν θωρείται ο υποψήφιος εκείνος ο οποίος εις το θέμα του Αστικού Δικαίου και της Πολιτικής Δικονομίας έλαβε κεχωρισμένως, βαθμόν επιτυχίας τουλάχιστον εξ συνολικόν δε μέσον όρον βαθμολογίας δι’ άπαντα τα μαθήματα τουλάχιστον εξ. 4.Περί των κατά τας προηγουμένας παραγράφους ενεργειών συντάσσεται πρακτικόν, αντίγραφον του οποίου μετά αντιγράφου του πίνακος γενικής βαθμολογίας δημοσιεύεται δια τοιχοκολλήσεως εις το Κατάστημα του Εφετείου. Προφορική εξέτασις Άρθρ.7.-1.Οι επιτυχόντες εις την γραπτήν δοκιμασίαν καλούνται υπό της εξεταστικής Επιτροπής εις προφορικήν ενώπιον αυτής εξέτασιν κατά την δια του προγράμματος ορισθείσαν ημέραν και ώραν. Οι υποψήφιοι εξετάζονται δημοσία, καθ’ ομάδας, εις τους εξεταστέους κλάδους του δικαίου. 2.Έκαστος Εισηγητής εξετάζει το μάθημα δια το οποίον έχει ορισθεί. Η επίδοσις του υποψηφίου εις άπαντα τα μαθήματα βαθμολογείται ενιαίως, κατά τα εν άρθρ. 5 της παρούσης οριζόμενα, υπό ενός εκάστου των μελών της Επιτροπής. 3.Ευθύς, μετά το πέρας της προφορικής εξετάσεως των υποψηφίων εκάστης ομάδος η Επιτροπή επί τη βάσει των υπό των μελών αυτής συνταχθέντων επί μέρους πινάκων βαθμολογίας των εξετασθέντων, συντάσσει τον οριστικόν πίνακα βαθμολογίας περιλαμβάνονται: α)το ονοματεπώνυμον του εξετασθέντος, β)τους υφ’ εκάστου μέλους της Επιτροπής δοθέντας βαθμούς, γ)το αριθμητικόν σύνολον αυτών και δ)τον μέσον όρον της γενικής βαθμολογίας. Σελ. 390,304 Τεύχος 669 – Σελ. 74 Ο μέσος όρος αποτελεί τον οριστικόν βαθμόν επιδόσεως εκάστου εξετασθέντος υποψηφίου, θεωρείται δε επιτυχών ο λαβών βαθμόν (μέσον όρον) τουλάχιστον (6). Δια τον καθορισμόν της σειράς των ισοβαθμησάντων ενεργείται υπό της Επιτροπής κλήρωσις συντασσομένου σχετικού πρακτικού. Άρθρ.8.-1.Μετά το πέρας της προφορικής εξετάσεως των διαγωνιζομένων, συντάσσεται υπό της Επιτροπής περί των επιτυχόντων και των αποτυχόντων ίδιος πίναξ κατά την σειράν της επιδόσεως εκάστου. 2.Ο πίναξ επιτυχόντων δημοσιεύεται δια τοιχοκολλήσεως εις το ακροατήριον του οικείου Εφετείου, αποσπάσματα δε αυτού, περιέχοντα τα ονοματεπώνυμα των επιτυχόντων εις τους Δικηγορικούς Συλλόγους εις τους οποίους ησκήθησαν, αντιστοίχως, αποστέλλονται υπό του Γραμματέως της Επιτροπής εις έκαστον των Συλλόγων τούτων προς τοιχοκόλλησιν εις το Κατάστημά του. Αντίγραφον του πίνακος επιτυχόντων αποστέλλεται, μετά αντιγράφου απάντων των πρακτικών της εξετάσεως και εις το Υπουργείον Δικαιοσύνης εντός (5) ημερών από της δημοσιεύσεως των τελικών αποτελεσμάτων. Άρθρ.9.-Η ισχύς της παρούσης άρχεται από της δημοσιεύσεως αυτής εις την Εφημερίδα της Κυβερνήσεως. 6.Δ.α.101 Κώδικας περί Δικηγόρων 